ใช้กระบวนการทางการแพทย์เพื่อให้ได้ลูกสาว ใช้การปรับเปลี่ยนอาหารกำหนดเพศของทารก กะเวลาปฏิสนธิเพื่อกำหนดเพศของทารก
แม้ว่าวิธีทางการแพทย์จะเป็นวิธีที่รับประกันได้มากที่สุดว่าคุณจะได้ลูกสาวแน่ๆ​ แต่ก็เป็นวิธีที่มีค่าใช้จ่ายสูงที่สุดเช่นเดียวกัน โดยค่าใช้จ่ายอยู่ที่​หลักหลายแสนไปจนถึงหลักล้าน​ และก็ไม่ใช่ว่าจะทำได้ทุกประเทศ​ ถ้าคุณไม่สามารถหาแพทย์ที่ถูกใจในประเทศไทยได้​ คุณก็ต้องบินไปต่างประเทศ​ ซึ่งก็จะทำให้มีค่าเดินทางเพิ่มขึ้นมาอีก เตรียมงบเพื่อวางแผนว่าคุณจะหาเงินมาจ่ายได้อย่างไร แม้ว่าผลข้างเคียงจากวิธีนี้จะมีน้อยมาก​ แต่ก็เป็นเทคนิคที่ค่อนข้างใหม่และมีความเสี่ยงอยู่บ้าง ปรึกษาแพทย์ที่คุณไว้ใจเพื่อตัดสินใจว่าความเสี่ยงแบบไหนที่คุณรับได้ การคัดแยกอสุจิออกเป็นโครโมโซม​ X และโครโมโซม​ Y สามารถทำได้โดยใช้เทคนิค​การคัดแยกแบบไซโตเมทรี  ซึ่งหลังจากนั้นไข่จะปฏิสนธิกับอสุจิตัวที่ต้องการด้วยการผสมเทียมหรือการทำเด็กหลอดแก้ว และเนื่องจากโครโมโซม​ X จะใหญ่กว่าโครโมโซม​ Y เล็กน้อย​ อสุจิที่เป็นเพศหญิงจึงสามารถดูดซับสารเรืองแสงได้มากกว่าอสุจิเพศชาย​ เราจึงสามารถคัดแยกอสุจิและเลือกเพศของทารกที่เราต้องการได้ การคัดแยกอสุจินั้นมีประสิทธิภาพสูงมาก​ แม้ว่าจะไม่ได้รับประกัน​ 100% ก็ตาม แต่ก็มีค่าใช้จ่ายสูงมากและไม่ใช่ว่าว่าที่พ่อแม่ทุกคนจะทำได้ คลินิกสำหรับผู้มีบุตรยากหลายที่มีการคัดแยกอสุจิจากความเร็วในการเคลื่อนไหว เนื่องจากอสุจิเพศหญิงที่มีสารพันธุกรรมมักจะหนักกว่า​ (จึงเคลื่อนที่ช้ากว่า)​ การคัดแยกด้วยวิธีนี้จึงมีโอกาสคัดแยกเพศได้มากกว่า​ แม้ว่าจะไม่มีการรับรองผลก็ตาม วิธีนี้จะใช้กับตัวอ่อนที่เกิดจากการทำเด็กหลอดแก้ว ที่ช่วยให้แพทย์สามารถระบุตัวอ่อนของเพศใดเพศหนึ่งได้​ จึงทำให้สามารถเลือกเพศได้ก่อนตัวอ่อนจะฝังตัว วิธีนี้นอกจากจะระบุ ​(และอาจจะเลือกเพศ) ของตัวอ่อนได้แล้ว​ ยังสามารถหาความผิดปกติและปัญหาเกี่ยวกับโครโมโซมได้ด้วย  แม้ว่าวิธีนี้จะมีประสิทธิภาพสูง​ แต่กระบวนการนี้มีค่าใช้จ่ายสูงมากและต้องมีการผ่าตัดลงไปในตัวอ่อน​ ทำให้เกิดการตั้งคำถามด้านจริยธรรมเกี่ยวกับความเหมาะสมในการเลือกเพศตัวอ่อนด้วย อันที่จริงแล้วบางประเทศห้ามไม่ให้มีการคัดกรองเพศของบุตรอย่างเด็ดขาด เช่น ในประเทศอังกฤษที่ยกเว้นให้เฉพาะกรณีที่ต้องคัดกรองเพศบุตรเนื่องจากความจำเป็นทางการแพทย์ เช่น โรคทางพันธุกรรมเฉพาะเพศ ในประเทศไทยเองก็ห้ามไม่ให้มีการคัดกรองเพศของบุตรเช่นเดียวกันยกเว้นเพื่อตรวจโรคพันธุกรรม แต่ในทางปฏิบัติก็ไม่มีผลผูกมัดต่อแพทย์ และไม่มีบทลงโทษกรณีไม่ปฏิบัติตาม  แพทย์บางคนสนับสนุนการเลือกเพศหลังปฏิสนธิที่มาจากความจำเป็นทางการแพทย์ แต่คัดค้านการคัดเลือกเพศหลังปฏิสนธิด้วยเหตุผลในเรื่องของความชอบส่วนตัว วิธีนี้มีขั้นตอนคือระบุเพศของตัวอ่อนขณะที่ยังอยู่ในห้องทดลองก่อนที่จะฝังเข้าไปในมดลูก และรับรองว่าได้ผล 100% การปรับเปลี่ยนอาหารยังคงเป็นวิธีที่เป็นที่ถกเถียงกันว่ามีผลต่อเพศของทารกจริงหรือไม่ แพทย์และนักวิทยาศาสตร์หลายคนสงสัยว่าอาหารจะมีผลต่อเพศของทารกอย่างมีนัยยะสำคัญได้อย่างไร และคิดว่าเพศของทารกน่าจะอยู่บนพื้นฐานของการสุ่มมากกว่า แต่ถ้าแพทย์บอกว่าคุณสามารถปรับเปลี่ยนอาหารเพื่อเพิ่มโอกาสในการได้ลูกสาวได้ ก็แสดงว่าการลอง "ปรับเปลี่ยนอาหารเพื่อให้ได้ลูกสาว" นั้นแทบจะไม่เป็นอันตรายกับคุณเลย การปรับเปลี่ยนอาหารอาจมีผลต่อการเพิ่มโอกาสที่จะได้ลูกสาว โดยอาหารจะไปเปลี่ยนแร่ธาตุและความเป็นกรดของสภาพแวดล้อมในมดลูก ทฤษฎีนี้กล่าวว่า การรับประทานอาหารที่เหมาะกับผู้หญิงเป็นเวลาหลายสัปดาห์ก่อนที่จะตั้งครรภ์สามารถทำให้ร่างกายของเธอ "มีโอกาสที่จะได้รับ" อสุจิที่มีโครโมโซม X (ที่ทำให้ได้ลูกสาว) มากกว่า และทำให้ "มีโอกาสที่จะได้รับ" อสุจิที่มีโครโมโซม Y (ที่ทำให้ได้ลูกชาย) น้อยกว่า อาหารที่เขาแนะนำว่าถ้ารับประทานแล้วจะเพิ่มโอกาสในการได้ลูกสาวได้แก่ผลิตภัณฑ์นมโซเดียมต่ำ ไข่ ข้าว และขนมปังกับแครกเกอร์โซเดียมต่ำ นอกจากนี้ผักและผลไม้ก็อาจจะช่วยเพิ่มโอกาสในการได้ลูกสาวด้วย งานวิจัยเมื่อไม่นานมานี้กล่าวว่า ผู้หญิงที่รับประทานซีเรียลที่อุดมไปด้วยโพแทสเซียมมีโอกาสที่จะได้ลูกชายมากกว่า อาหารที่มีโพแทสเซียมสูงอื่นๆ ได้แก่ กล้วย แซลมอน เห็ด ถั่ว ทูน่า มันเทศ และมันฝรั่ง คุณสามารถกะเวลาตกไข่ได้หลายวิธีด้วยกัน แต่วิธีที่ได้ผลเที่ยงตรงมากที่สุดก็คือการใช้อุปกรณ์ทดสอบการตกไข่ (OPK) แต่ถ้ารอบเดือนของคุณสม่ำเสมออยู่แล้ว คุณก็อาจจะกะช่วงที่ไข่ตกได้โดยการนับจากวันที่ประจำเดือนครั้งสุดท้ายเริ่มมาย้อนไป 12-16 วัน แต่วิธีนี้ก็อาจจะไม่ได้วันที่ที่ตรงเป๊ะ  การติดตามรอบการตกไข่เพิ่มโอกาสในการตั้งครรภ์ (ไม่ว่าจะเป็นเพศไหนก็ตาม) เพราะร่างกายของผู้หญิงจะพร้อมรับการปฏิสนธิมากที่สุดในช่วง 2-3 วันก่อนไข่ตก  สัญญาณของการตกไข่อื่นๆ ก็เช่น ปวดท้อง ความเปลี่ยนแปลงตกขาว และความเปลี่ยนแปลงของอุณหภูมิของร่างกายขณะตื่นนอนตอนเช้า คุณอาจจะทำเครื่องหมายติดตามรอบเดือนของคุณไว้บนปฏิทินอย่างละเอียดเพื่อให้เข้าใจว่าร่างกายของคุณตอบสนองต่อการตกไข่อย่างไร อสุจิเพศหญิงจะมีสารพันธุกรรมมากกว่า ดังนั้นอสุจิเพศหญิงจึงหนักกว่าและเคลื่อนตัวช้ากว่าอสุจิเพศชาย การมีเพศสัมพันธ์อย่างน้อย 2 วันก่อนไข่ตกจะทำให้อสุจิเพศหญิงที่เคลื่อนตัวช้ากว่ามีเวลาเคลื่อนตัวเข้าสู่ช่องมดลูกได้ก่อนที่ไข่จะตก วิธีนี้เรียกว่า "Shettles Method" อีกทฤษฎีหนึ่งที่ชื่อว่า "Whelan Method" แนะนำว่าควรมีเพศสัมพันธ์ 2-3 วันก่อนตกไข่เพื่อให้ได้ลูกสาว และ 4-6 วันก่อนตกไข่เพื่อให้ได้ลูกชาย
พิจารณาว่าคุณยินดีที่จะจ่ายค่าคัดเพศบุตรเท่าไหร่. ปรึกษาทางเลือกกับแพทย์อย่างรอบคอบ. ใช้เทคนิคการคัดอสุจิที่คลินิก. ใช้วิธี "Swim Up" ในการผสมเทียม. ใช้การตรวจวินิจฉัยตัวอ่อนก่อนการฝังตัว (PGD). ปรึกษาแพทย์เรื่องการปรับเปลี่ยนอาหาร. ปรับเปลี่ยนอาหารเพื่อปรับสารเคมีในร่างกาย. รับประทานอาหารที่มีแคลเซียมและแมกนีเซียมสูง. หลีกเลี่ยงอาหารที่มีโพแทสเซียมและโซเดียมสูง. ติดตามรอบการตกไข่. มีเพศสัมพันธ์ 2-4 วันก่อนไข่ตกเพื่อให้ได้ลูกสาว.
https://www.wikihow.com/Conceive-a-Girl https://www.wikihow.com/Conceive-a-Girl https://www.wikihow.com/Conceive-a-Girl
Using Medical Procedures to Conceive a Girl Using Dietary Changes to Try to Influence the Sex of Your Baby Timing Conception to Influence a Baby's Sex